tomron87/hebrew-wikipedia-sentences-corpus huggingface dataset:
עם פרוץ המלחמה, כריסטינה התחננה בפני אמה שתעזוב את וורשה, אך סטפניה סקרבק סירבה.
היא הייתה נחושה להישאר ולהמשיך ללמד ילדים צרפתית.
בינואר 1942 נלקחה סטפניה סקרבק על ידי הגרמנים, בגלל היותה יהודיה, לכלא 'פביאק' שבוורשה.ושם מתה.
בהונגריה, פגשה כריסטינה את (1912-1988), קצין צבא פולני שמאוחר יותר עבד בסוכנות הבריטית.
כריסטינה הכירה את קוברסקי עוד בילדותה.
הוא איבד את רגלו בתאונת צייד, ושימש כמקור מודיעיני שירות הבריטי, בכך שהסתנן בין חיילים פולנים.
את הנשק הם שמרו בדירתה של סקרבק בבודפשט.
כריסטינה בילתה את שנת 1940, בנסיעות הלוך ושוב בין פולין להונגריה, במסגרת עבודתה החשאית.
בינואר 1941, סקרבק וקוברסקי נעצרו על ידי הגסטפו, כריסטינה הפגינה סימפטומים של שחפת על ידי נשיכת לשונה, מה שגרם לגרמנים לשחררם.
הגרמנים שלחו את המשטרה לעקוב אחרי הזוג מה שהוביל לבריחתם מהונגריה.
שגריר בריטניה בהונגריה, אוון אומאלי, ואשתו עזרו לכריסטינה ואנדרז'י לברוח מהונגריה והנפיקו להם דרכונים מזויפים.
כריסטינה הפכה ל"כריסטין גרנוויל" ואנדרז'י קוברסקי הפך ל-"אנתוני קנדי".
בנוסף לשינוי שמה, הורידה כריסטינה 7 שנים מגילה האמיתי (בדרכון המזויף היה כתוב שהיא נולדה ב-1915).
לאחר מסע דרך יוגוסלביה, הגיעו סקרבק וקוברסקי (כעת גרנוויל וקנדי) למלון בסופיה, שבבולגריה, שבו שהו מספר רב של נאצים.
לאחר שצותתו לגרמנים, הזוג מסר לבריטים את ידיעות על התקיפה הגרמנית המתוכננת כנגד ברית המועצות.
המסר היה נכון ואכן ביוני 1941 פלשו הגרמנים לברית המועצות.
סקרבק וקוברסקי ברחו מבולגריה לטורקיה.
באיסטנבול, שם במרץ 1941, נפגשו עם סוכנים פולנים, אחד מהסוכנים היה בעלה של כריסטינה, יז'י ג'יז'יצקי, אך הוא חזר לבודפשט על מנת לשמש איש קשר בין הבריטים.
לאחר מכן המשיכו לסוריה ולבנון שם היו במעקב של צרפת של וישי.
במאי 1941 כריסטינה הצליחה לקבל אשרות כניסה לארץ ישראל עבורה ועבור קוברסקי.
הם נכנסו לארץ ישראל והמשיכו לקהיר, מצרים.
עם הגעתם לקהיר נחשדו השניים נחשדו בשל פעילות איסוף המודיעין של קוברסקי, ובשל המהירות בה הצליחה סקרבק להשיג לשניים אשרות כניסה.
ביוני 1941 הגיע פיטר וילקינסון מהשירות הבריטי לקהיר ופיטר את סקרבק וקוברסקי .
ב־22 ביוני 1941, שבוע לאחר פיטוריהם החלה גרמניה ב"מבצע ברברוסה" - מבצע הפלישה לברית המועצות, בהתאם למודיעין שהעביר הזוג לבריטים, מספר חודשים קודם לכן, כששהו במלון בבולגריה.
במהלך השנים 1941, 1942 ו-1943, המשיכה סקרבק לבצע משימות קטנות עבור השירות החשאי הבריטי, לדוגמה אספה מודיעין בסוריה ובקהיר.
סקרבק התחילה את חזרתה אל היחידה למבצעים מיוחדים, היא הצטרפה אל ה, ארגון ששימש ככיסוי לנשים רבות ביחידה למבצעים מיוחדים.
אף על פי שסקרבק הייתה מנוסה בחשאיות, היחידה למבצעים מיוחדים ייעדו אותה להיות סוכנת.
התכנון המקורי של היחידה למבצעים מיוחדים היה להצניח את סקרבק בהונגריה, אך המשימה בוטלה והוגדרה כ"משימה הקרובה לרצח".
הממשלה הפולנית התחילה לחשוד בה, אז החליטו להעביר אותה לצרפת.
כהכנה למשימה בצרפת שלחו אותה לאלג'יריה, אך לקח זמן עד ששלחו אותה משם מכיוון שהיחידה למבצעים מיוחדים האמינה שהיא הייתה "יותר מדי ראוותנית בשביל להיות סוכנת חשאית טובה".
ליחידה למבצעים מיוחדים היו כמה אגפים בצרפת.
המשימה של סקרבק התמקמה באלג'יר, בתוך בסיס של יחידת אי אמ אף.
לאחר מבצעי הפלישה לנורמנדי ולדרום צרפת באביב ובקיץ 1944, הפכו משימותיה המתוכננות של סקרבק למיותרות, כמעט כל היחידה למבצעים מיוחדים אוחדה עם עוד כמה יחידות והפכה לכוחות הפנים של הצרפתים(FFI).
סקרבק, בשם כריסטין גרנוויל, צורפה לרשת פועלת שהונהגה על ידי .
התפקיד של קאמרטס ועובדיו היה לארגן את לוחמי המחתרת הצרפתית, בדרום צרפת כדי להחליש את הפולשים הגרמנים לקראת הפלישה המשמעותית, מבצע דרגון שעתיד היה לצאת לפועל ב-15 באוגוסט.
סקרבק הוצבה ב ומצאה את עצמה במרכזה של פעילות צבאית שהנהיג המייג'ור הבריטי לספק חימוש וציוד לאנשי המחתרת הצרפתית (ה"מאקי'ז") בהצנחה.
סקרבק יצאה בכל ליל ירח בהיר בראש "צוות קבלה" כדי למצוא את החביות שהוצנחו ממטוסי בעלות הברית על המישור.
בבוקר 14 ביולי בוצעה הצנחה גדולה לאור יום, היחידה במהלך המלחמה.
מנהיג הממשלה הזמנית, שארל דה-גול עודד את המבצע, אולם קאמרטס התנגד לה בשל פעולת הגרילה הנרחבת שנדרשה כדי להגיע אל חביות הסיוע שהוצנחו, ובשל הסירוב של בעלות הברית לספק ארטילריה אנטי-טנקית למאקי'ז לצורך הפעולה.
בעקבותיה פרץ מרד גלוי נגד הכוחות הגרמניים הכובשים, אך בשל היותו לא מתוכנן דיו, המרד דוכא במהירות על ידי הגרמנים.
ב-22 ביולי, תחת אש, נאלצו סקרבק וקאמרטס לברוח ממישור וורקורס, אל בסיסם החדש בעיירה .
לאחר הבריחה מוורקורס, יצאה סקרבק למסע רגלי באלפים כדי להגיע לסיין.
המשימה שלה ושל חבריה הייתה לארגן ולספק ציוד ליחידות המחתרת הצרפתית והמחתרת האיטלקית שליד הגבול.
ב-13 באוגוסט היא העפילה ברגל במשך יומיים אל מעבר הרים בשם Col De Larche (כיום ) והגיעה אל מבצר גרמני שנשמר בידי 150 חיילים.
שם היא גרמה לחיילים פולנים לחתור תחת הנאצים.
היא ניגשה אל 63 מהחיילים בשירות הגרמנים, שהיו פולנים, ובדברה בפולנית (תוך שהיא חושפת את זהותה) סיפרה להם על כך שהמאקי'ז הולכים לתקוף ולהרוס את המבצר.
היא נתנה להם מידע מדויק על מתי ואיך זה יקרה, וביקשה את שיתוף, הפעולה שלהם.
שישה ימים לאחר מכן כשחברי המחתרת הצרפתית סגרו על המבצר, הגרמנים נכנעו והפולנים הקשיבו לסקרבק והצטרפו אליהם.
ב-13 באוגוסט 1944, היו שלושה סוכנים של תנועת ההתנגדות הצרפתית (הרזיסטאנס) שהחזיקו כסף רב שנועד לשימוש המחתרת, יומיים לפני נחיתת בעלות הברית בדרום צרפת במבצע דרגון.
השלושה היו קאמרטס, , וכריסטיאן סורנסן.
הם חילקו ביניהם את הכסף, כדי שאם מישהו ייתפס שאר הכסף ינצל.
בהגיעם למחסום דרכים של הגרמנים טענו שאין הם מכירים זה את זה, אולם בבדיקת חייל המחסום עלה שמספרי השטרות שבידיהם עוקבים, מה שהראה שכן יש ביניהם קשר, והם נעצרו ונשלחו למבנה הכלא הישן בעיירה 'דין'.
למעשה, הגרמנים כלל לא ידעו שהם תפסו את אחד האנשים הכי בכירים במחלקה למבצעים מיוחדים, קאמרטס (Francis Cammaerts).
סקרבק ביקשה אישור להוציא לפועל פעולה להצלת קאמרטס ואף הייתה מוכנה לסכן את חייה עבור משימת שחרורם של הסוכנים.
רק בקושי עלה בידה לקבל אישור שכזה.
היא נפגשה עם מגשר בין הצרפתים לגסטפו והציגה את עצמה כאשתו של אחד החברים.
היא איימה עליו והציעה לו שני מיליון פרנק תמורת שחרורם של הגברים.
המגשר הכיר לה את מאקס ואם, סוכן גסטפו, שהייתה לו הסמכות לשחרור סוכני היחידה למבצעים מיוחדים.
בביטחון עצמי רב היא טענה שכאחיינית של הגנרל מונטגומרי היא יודעת שבקרוב תתחיל מתקפה של הבריטים על העיירה 'דין' (Digne-les-Bains) שבה הוחזקו הסוכנים, במטרה לשחררם.
היא גם אמרה למפקד הגסטפו שזהותו ידועה לקבוצת נקם צרפתית אזרחית, בתור מי שהוציא לפועל את המאסר והעינויים של הסוכנים, וכי ברגע שהבריטים יכבשו את העיירה הוא ייתפס ויוצא להורג ללא משפט.
לדבריה, הדרך היחידה שלו למלט את עצמו היא לשחרר את הסוכנים, והיא מוכנה לשלם לו עבור השחרור 2 מיליון פרנק.
ואכן, כששמע איש הגסטפו על תחילת מבצע דרגון, הוא השתכנע שאכן בעלות הבריטים מכוונים את צעדיהם היישר אל העיירה 'דין' ואל הכלא שבפיקודו.
בערב, חבריה של סקרבק הוצעדו מחוץ לבית הכלא, הם חשבו שהנאצים ירצחו אותם.
רק כאשר הם ראו שה"חיילים" שמובילים אותם קוברים את חליפות האס אס שלהם, הם הבינו שמשחררים אותם.
העיירה 'דין' שוחררה יומיים לאחר שסקרבק שחררה את חבריה.
לאחר שהאמריקאים הגיעו לצרפת, סקרבק וחבריה הציעו עזרה אך המפקד האמריקאי זילזל בהם וקרא להם "בנדיטים".
התייחסות זאת הכעיסה מאד את סקרבק והיא עזבה את הצבא האמריקאי.
לאחר העזיבה, היא הסתובבה בין האסורים הגרמנים והפולנים והודיעה לפולנים שהם יכולים להצטרף לצבא של בעלות הברית.
המפקד האמריקאי לא אהב זאת והוא איים לעצור את סקרבק וחבריה אם לא יעזבו.
לעומת זאת, האחראי על המפקד האמריקאי אהב אותם והוא מינה אותם למגשרים בין האמריקאים לחברי המחתרת הצרפתית.
כאשר סקארבק חזרה מצרפת, הציבו אותה בארץ מולדתה- פולין.
היא הייתה אמורה לעזור לממשלה של פולין להשאיר את החברה במקומה ולדווח על דברים שקרו ברפובליקה העממית הפולנית.
אך המשימה התבטלה מכיוון שהצבא האדום כבש את פולין (פולין שוחררה בפברואר 1945).
כשסקארבק חזרה היא עברה לחייל העזר האווירי לנשים (WAAF) והפכה לקצינת טיסה, היא שירתה בתפקיד זה עד סוף המלחמה.
לאחר המלחמה, סקרבק נותרה ללא עתודות כלכליות או מולדת לחזור אליה.
לאחר המצוקה הפיזית והנפשית שהיא סבלה במשך שש שנים בשירותה, היא נזקקה, כנראה יותר מכל סוכן אחר שהועסק, לביטחון להמשך חייה.
ואולם כמה שבועות לאחר שביתת הנשק היא פוטרה עם שכר של חודש ועזבה לקהיר כדי להסתדר בעצמה.
אף על פי שהייתה גאה מדי כדי לבקש סיוע אחר, היא הגישה בקשה להגנה על דרכונה הבריטי כיוון שהייתה חסרת מדינה.
ניירות ההתאזרחות התעכבו עקב עיכובים בירוקרטיים ובינתיים היא יצאה לחיים של חוסר ודאות.
לאחר שניסתה ולא הצליחה למצוא עבודה בניירובי, היא חזרה ללונדון שם קיבלה אזרחות בדצמבר 1946 לאחר שאיימה לוותר על מדליה שהוצעה לה.
היא עבדה בחברת טלפונים, אשת מכירות, מלצרית וגם כדיילת על ספינות אוקיינוס.
באחת מספינות הנוסעים, סקרבק התבקשה להציג את המדליות שקיבלה במלחמה.
"קו הסרטים" המרשים שלה הפך אותה מיד לחביבת הנוסעים.
אך היא הפכה במהרה לקורבן של מסע התעללות מצד הצוות, על היותה זרה, אישה וחשודה כשקרנית.
כריסטינה גרנוויל נדקרה למוות במלון שלבורן, לונדון ב-15 ביוני 1952. הרוצח היה דניס מולדובני, שעבד עם סקרבק בתור דייל.
גופתה זוהתה על ידי בן דודה, .
לאחר שהרשות בדקה את דרכונה גילו שהיא הורידה לעצמה שבע שנים בדרכון אך גילה האמיתי במותה היה 44. הרוצח הורשע ברצח ונתלה.
גרנוויל נקברה בבית העלמין הקתולי של סנט מרי, בצפון מערב לונדון.
בעקבות מותה, הקים אנדז'יי קוברסקי קבוצה של אנשים שמטרתה הייתה לוודא ששמה לא יוכתם.
הם הצליחו לעצור כמה דוחות של עיתונאים ושני ספרים.
ב-1971 מצאו במלון בו נרצחה, תא מטען ובו חפציה.
כמה ממאמריה, המדליות שלה, והפגיון שהיו בין החפצים מוחזקים כיום במוזיאון סיקורסקי, בלונדון.
ויליאם נולאן טען שאיאן פלמינג ביסס את הדמות ווספר לינד, בספר הראשון של ג'יימס בונד על קריסטין גאוויל.ב־3 במאי 2016, תחנת שידור 4 הרדיו של ה-BBC, שידר פרק בתוכנית הרדיו "חיים נהדרים" על חייה של כריסטינה סקרבק.
ספרו של מייקל מורפורגו "בפי הזאב" (2018) מתמקד במלחמת העולם השנייה, על סיפורה של סקרבק.
כריסטינה מריה קופרברג היא מתמטיקאית פולנייה-אמריקאית המתמחה בטופולוגיה ובגאומטריה.
פרסומיה העיקריים הם בתחום המערכות הדינמיות, תחום בו מאמריה היו פורצי דרך והראו לראשונה פתרונות לבעיות אותן לא פתר איש לפניה.
זכתה בפרסים כדוגמת פרס אלפרד יורזיקובסקי, שהוענק לה בשנת 1995. כיום קופרברג עובדת כפרופסורית למתמטיקה וסטטיסטיקה באוניברסיטת אובורן שבאלבמה, והיא עמיתת האגודה האמריקאית למתמטיקה.
קופרברג נולדה בעיר טרנוב שבפולין, בתם של יאן וו.
הוריה היו רוקחים ובעלי בית מרקחת.
אחיה הגדול אנדז'יי טריבולק גדל גם הוא להיות מתמטיקאי, ונודע בשל הקמת פרויקט המיזאר, שכולל שפה רשמית לכתיבת הגדרות והוכחות מתמטיות ומכיל מאגר מידע של הוכחות מאומתות הנמצא בשימוש עד היום.
בשנת 1964 כריסטינה התחתנה עם ולודז'ימיירז קופרברג, גם הוא מתמטיקאי פולני-אמריקאי.
פרסומיו ועיקר עבודתו של ולודז'ימיירז היו גם הם בנושאי הגאומטריה והטופולוגיה, והוא עבד במספר מקרים בשיתוף פעולה עם אשתו.
בימים אלו הוא עובד כפרופסור באוניברסיטת אובורן לצד כריסטינה.
לזוג יש שני ילדים: גרג, שהוא פרופסור למתמטיקה באוניברסיטת קליפורניה בדייוויס, ופרסם גם הוא כמה מאמרים בשיתוף עם אמו, ובתם אנה, שעובדת כצלמת בסן פרנסיסקו.
כשהייתה בת 15, קופרברג ומשפחתה עברו לעיר גדנסק, שם למדה בתיכון.
ב-1962 החלה ללמוד מתמטיקה באוניברסיטת ורשה.
המרצה שהשפיע הכי הרבה על חייה הוא קרול בורסוק.
לא רק שהרצאות הטופולוגיה שלו עניינו מאוד אותה ואת אחיה שלמד גם הוא באוניברסיטת וורשה, בהרצאותיו גם הכירה את האיש איתו התחתנה.
קופרברג המשיכה ללמוד באוניברסיטה, ותחת הנחייתו של בורסוק בשנת 1966 סיימה את לימודיה לתואר השני במתמטיקה.
בנם הבכור גרג נולד בשנת 1967, ושנתיים לאחר מכן עברה המשפחה לשווייץ, שם נולדה בתה אנה.
בשנת 1972 עברה המשפחה שוב, הפעם לארצות הברית.
קופרברג המשיכה את לימודיה, בהנחייתו של ויליאם ג'אקו באוניברסיטת רייס שביוסטון, שם הוענק לה תואר דוקטור במתמטיקה בשנת 1974. עבודת הגמר של קופרברג הייתה בנושא תורת הצורות , שהומצאה על ידי בורסוק, והיא חקרה גם את חבורות ההומולוגיה וההומוטופיה.
באותה השנה הצטרפה לאוניברסיטת אובורן, שם היא מלמדת עד היום.
בזמן שהייתה בפקולטה באובורן מילאה מספר תפקידים אקדמיים כאורחת במוסדות אחרים: אוניברסיטת אוקלהומה סטייט (1982-1983); מכון קוראנט למדעי המתמטיקה (1987); מכון המחקר למדעי המתמטיקה בברקלי (1994-1995); ואוניברסיטת פריז באורסיי (קיץ 1995).
טופולוגיה, אחד משדות המחקר העיקריים של קופרברג, היא ענף בגאומטריה העוסק בתכונות של עצמים ומרחבים שנשמרות לאורך שינויים רציפים שהם עוברים.
אחת הדוגמאות הקלאסיות להגדרה זו היא הבדיחה שטופולוגים לא מסוגלים להבחין בין דונאט לבין כוס קפה, שכן השניים שקולים טופולוגיות, ובעזרת העיוותים הנכונים ניתן להפוך אחד לשני ללא שינוי התכונות הטופולוגיות שלהם.
מערכת דינמית מתמטית, שגם בה עוסק חלק ממחקרה של קופרברג, היא דרך לתאר שינוי העובר מרחב טופולוגי לאורך זמן.
לאורך חייה קופרברג פרסמה מאמרים מחקריים רבים ופתרה בעיות מתמטיות שונות ומסובכות.
התוצאה המפורסמת והחשובה ביותר של קופרברג התגלתה בשנת 1993, ופורסמה על ידה ב"דוגמה נגדית חלקה להשערת סייפרט" בכתב העת Annals of Mathematics.
, אומרת שלכל שדה וקטורי חלק, שנמצא על צורה הנקראת 3-sphere, יש לפחות מסלול אחד סגור.
במאמר זה קופרברג הפריכה לגמרי לראשונה את ההשערה ארוכת השנים על ידי נתינת דוגמה נגדית שמפרה אותה.
בנוסף, קופרברג פתרה, יחד עם קוק ריד את בעיה 110 ב שנכתבה על ידי סטניסלב אולם.
בהתבססות על פתרון זה, ריד המציא סוג חדש של נתב אופטי לרשתות תקשורת (Data Vortex), ופתח חברה דרכה רשם פטנטים רבים המשמשים לאופטימיזציות של העברת נתונים ברשתות תקשורת אופטיות למחשבי על.
במהלך חייה, זכתה קופרברג במספר פרסים והוקרות על פועלה.
הפרס הבולט ביותר מביניהם הוא פרס אלפרד יורזיקובסקי שהוענק לה בשנת 1995 על ידי קרן קוסיצ'ושקו, שהיא קרן המקדמת את התרבות הפולנית, אקדמאים ואמנים פולנים בארצות הברית.
ב-1996, קיבלה קופרברג פרס הצטיינות מחקר מהמכללה למדעים ומתמטיקה של אוניברסיטת אובורן.
באותה השנה, נבחרה קופרברג למועצה של האגודה האמריקאית למתמטיקה, זאת לאחר שהשתתפה בכמה ועדות של האגודה.
בשנים הבאות קופרברג זכתה גם בפרס המחקר היצירתי של אוניברסיטת אובורן (1999), הוזמנה להעביר את הרצאת אמי נתר בנושא מערכות דינמיות לא רציפות (1999), וזכתה במדליית ואצלב שרפינסקי (2007).
בנוסף, בשנת 2013 העניקה לה האגודה לנשים במתמטיקה פרס הוקרה על שירותה לארגון.
קרל גוסטף כריסטר פטרסון (בשוודית: Carl Gustaf Christer Pettersson; 23 באפריל 1947 - 29 בספטמבר 2004) היה פושע שוודי, אשר נחשב במשך שנים לחשוד המרכזי בהתנקשות בראש הממשלה אולוף פלמה.
האשמתו התבססה על עדותה של ליסבת פלמה, שזיהתה אותו כרוצח.
פטרסון ערער לבית המשפט לערעורים של סוואה וזוכה מאשמה.
התובע הכללי השוודי הגיש בקשה למשפט חוזר, אולם בקשתו נדחתה בידי בית המשפט העליון.
פטרסון נולד בסולנה ב-23 באפריל 1947, למשפחה ממעמד הביניים.
בצעירותו למד בבית הספר לתיאטרון בסטוקהולם, ונחשב למבטיח.
עם זאת, בעקבות פגיעת ראש שממנה לא התאושש עד סוף ימיו, כישורי המשחק שלו נפגעו.
בעקבות כך הוא החל להשתמש בסמים, ובשל כך סולק מבית הספר.
ב-1970 הוא דקר אדם למוות במהלך קטטה במרכז סטוקהולם, ממש בסמוך למקום שבו יתרחש לימים רצח אולוף פלמה.
העיתונות השוודית כינתה את האירוע "רצח הכידון".
הוא נשלח למוסד פסיכיאטרי סגור.
הוא שוחרר כעבור חודשיים והמשיך לבצע פשעים קטנים כדי לממן את הרגלי השתייה והסמים שלו.
בליל ה-28 בפברואר 1986 נרצח ראש ממשלת שוודיה אולוף פלמה בידי מתנקש שנמלט מהזירה בלי להשאיר עקבות.
במהלך חקירת המשטרה נעצר פטרסון באקראי בשל עברו המפוקפק ושמועות על מעורבותו ברצח.
הוא הפך לחשוד מרכזי לאחר שבמסדר זיהוי, זיהתה אותו ליסבת פלמה מתוך עשרה אנשים בתור האדם שירה בבעלה.
בעקבות כך החלה המשטרה לתחקר את מכריו של פטרסון, שסיפרו שהוא נמצא בסמוך לזירת הרצח באותו לילה.
ב-1988 הרשיע בית המשפט את פטרסון ברצח וגזר עליו מאסר עולם.
פטרסון ערער לבית המשפט לערעורים של סוואה וזוכה מאשמה כעבור כמה חודשים.
בית המשפט נימק את החלטתו בהיעדר ראיות, ופקפק באמינות עדותה של ליסבת פלמה.
הוא שוחרר ממעצר וקיבל פיצוי של 50,000 דולר.
במהרה הוא בזבז את כל הכסף על אלכוהול וסמים, אולם הפך לידוען והתפרנס ממכירת ראיונות לתקשורת.
לעיתים קרובות ניסו לחלץ ממנו בכוח הודאה ברצח.
במקרים כאלו הוא נהג להיגרר לתרחישים של תאורטיים לכאורה שהתקרבו להודאה באשמה.
ב-1998 התובע הכללי של שוודיה הגיש בקשה לשפוט מחדש את פטרסון.
בית המשפט העליון השוודי דחה את הבקשה בנימוק שלא התגלו ראיות חדשות נגד פטרסון.
ב-15 בספטמבר 2004 הוא נקלע לקטטה עם שוטרים שבעקבותיה אושפז בבית חולים.
ביציאה מבית החולים למחרת, על פי הדיווחים, הוא נפל וסבל מדימום מוחי ונכנס לתרדמת.
פטרסון מת בבית החולים האוניברסיטאי קרולינסקה ב-29 בספטמבר 2004.
כריסטינה צ'אנג (בסינית מנדרינית: 張韻明, באנגלית: Christina Chang; נולדה ב-29 ביוני 1971) היא שחקנית אמריקאית ילידת טיוואן, הידועה בתפקידה כד"ר אודרי לים, ראש מחלקת הכירורגיה, בסדרה "הרופא הטוב".
צ'אנג נולדה וגדלה בטאיפיי, טייוואן, לאב ממוצא פיליפיני טייוואני ולאם אמריקאית.
היא למדה בבית הספר האמריקאי בטאיפיי ושולטת במנדרינית שוטפת.
בגיל 17, היא עברה לארצות הברית כדי ללמוד תיאטרון וקולנוע באוניברסיטת קנזס במדינה שממנה הגיעה אמה, קנזס.
מאוחר יותר, היא עברה לסיאטל, וושינגטון שם סיימה את לימודיה באוניברסיטת וושינגטון.
לאחר סיום הלימודים, היא קיבלה את תפקיד המשחק הראשון שלה ב"דרך של נעמי" בתיאטרון הילדים בסיאטל.
ולאחר מכן היא הופיעה במחזה אוף ברודוויי של טינה לנדאו.
בשנת 1998 עברה צ'אנג לניו יורק ושיחקה בתפקידי אורח בתוכניות טלוויזיה שונות כולל "קוסבי".
היא זכתה בתפקידי קולנוע עלילתיים בסרטים כמו 28 ימים ואהבה מקרית.
צ'אנג ידועה בעיקר בזכות תפקידיה בטלוויזיה.
בשנים 2003 - 2004 היה לה תפקיד קבוע בסדרה Dragnet של רשת ABC.
היא שיחקה בסדרה 24 בתור ד"ר סאני מאסר, וכתובעת רבקה נווינס ב-CSI: מיאמי.
בשנת 2010, צ'אנג לוהקה לסדרה הבלתי רגילים, אך עזבה לאחר שני פרקים.
היא הופיעה כאורחת גם בבוסטון ליגל, קרוב לבית, אחים ואחיות, מרפאה פרטית, Suits, המנטליסט ועקרות בית נואשות.
ב-2013שיחקה בעונה השנייה של סדרת הדרמה נאשוויל, בתור מייגן ואנוי, מושא האהבה של דמותו של צ'ארלס אסטן.
בשנת 2014, צ'אנג לוהקה לפיילוט הדרמה Sea Of Fire, עם ג'ניפר קרפנטר.
ב-2015 שיחקה כקיקי, הקואצ'רית של וינס קורסאק (ברוס מ'קגיל), אהובתו ולבסוף אשתו, בריזולי ואיילס בעונות השישית והשביעית.
מאז 2017, ובמשך 6 עונות, צ'נג מגלמת את ד"ר אודרי לים בסדרה הרופא הטוב.
ב-2023 החלה לשחק בסדרה של נטפליקס "אבא בהפרעה" בכיכובם של רוב לאו וג'ון אוון לואו.
צ'נג נשואה, החל משנת 2010, לסואם לול (Soam Lall) ולזוג ילדה משותפת (2012).
נוט בימוי וכתיבה: גרג ביורקמן
שנהתוכניתתפקידהערות1997Ghost Storiesאיימי וונגפרק: "From the Ashes" (עונה 1; פרק 30)2000Cosbyוונדיפרק: "Raising Paranoia" (עונה 4; פרק 14)2000–2001סיקור קטלניבת קמבותפקיד חוזר2001Once and Againאמנדהתפקיד חוזר2002Girls Clubרנדה קליפורדתפקיד חוזר2003War Storiesצלמתסרט טלוויזיהללא עקבותגברת רוסיפרק: "Are You Now or Have You Ever Been" (עונה 1; פרק 21)2003–200924ד"ר סאני מייסרתפקיד חוזר2003–2004L.A.
כריסטינה רוברטסון הייתה ציירת סקוטית הזכורה בדרך כלל בזכות דיוקנאותיה של המשפחה הקיסרית הרוסית, נציגת המסורת האקדמית.
היא הייתה חברת הכבוד האישה הראשונה באקדמיה הסקוטית המלכותית.
כרסטינה סנדרס נולדה בקינגהורן בפייף בדצמבר 1796, להורים שרצו שהיא תזכה בהשכלה.
היא הוכשרה על ידי דודה, ג'ורג' סנדרס, שצייר מיניאטורות והיא החלה את הקריירה שלה בביתו בלונדון.
כריסטינה הייתה ציירת דיוקנאות מצליחה והיא השיגה במהירות קהל לקוחות, בתחילה מפטרונים סקוטיים עבור המיניאטורות שלה ומאוחר יותר עבור ציורי שמן וצבעי מים, והרוויחה יותר מהמורה שלה.
עד 1823 היא הייתה נשואה לאמן ג'יימס רוברטסון אבל האמנות שלה האפילה על שלו, והיא הציגה באקדמיה המלכותית.
משנת 1828 היה לה סטודיו משלה, אולי האישה הראשונה שעשתה זאת.
בשנה לאחר מכן היא הפכה לחברת הכבוד הראשונה של האקדמיה הסקוטית המלכותית.
במהלך שנות ה-30, כריסטינה רוברטסון נסעה הרחק ממשפחתה, אף שילדה שמונה ילדים, וארבעה מהם שרדו מינקות.
היא עבדה בפריז באמצע שנות ה-30 ופגשה אנשי חצר המלכות הרוסית, שכבר יכלו לראות את עבודתה בתחריטים בכתבי עת, ולכן התפתתה להצטרף אליהם בסנט פטרסבורג.
היו לה יותר עבודות מהרגיל, כדי להחליף את הציורים שאבדו בשריפה שהרסה את ארמון החורף ב-1837. כריסטינה הייתה בסנט פטרסבורג מ-1839 עד 1841, שם ביצעה ציור באורך מלא של הצאר ניקולאי הראשון והקיסרית אלכסנדרה ושלוש בנותיה - מריה, אולגה ואלכסנדרה.
ב-1841 היא הייתה האישה הראשונה, והיחידה, שנעשתה לחברת כבוד, באקדמיה הקיסרית לאמנויות.
היא נשארה שם ועבדה כאמנית מלכותית במשך עשר שנים, אם כי דיוקנאות של כלות הקיסרות נדחו ב-1849. אחת המצוירות, הדוכסית הגדולה מריה אלכסנדרובנה, הזמינה מאוחר יותר את כריסטינה לצייר אותה ואת ילדיה, והקיסרית בחרה בה לצייר דיוקן מעודכן של עצמה, בשנת 1852.
חלק מהדיוקנאות של כרסטינה רוברסטון נחרטו עד 1833 והם נכללו בגלריית הדיוקנאות של נשים מכובדות, כולל נשות החצרות של ג'ורג' הרביעי ו-ויליאם הרביעי.
רוברטסון מתה בסנט פטרסבורג, ונקברה בבית הקברות וולקובו.
כריסטר פוגלסנג (גרמנית: Arne Christer Fuglesang; ) הוא אסטרונאוט לשעבר מטעם סוכנות החלל האירופית ופרופסור לפיזיקה במכון המלכותי לטכנולוגיה KTH.
פוגלסנג נולד בסטוקהולם לאב ממוצא נורווגי שקיבל אזרחות שוודית זמן קצר לפני שפוגלסנג נולד.
בשנת 1981 הוא קיבל תואר שני בפיזיקה ממכון המלכותי לטכנולוגיה KTH.
עוד בזמן הלימודים פוגלסנג החל לעבוד במתקני CERN בז'נבה.
בשנת 1988 הוא התקבל כעמית CERN.
בשנת 1990 הוא קיבל משרה במכון לפיזיקה בסטוקהולם, אך עוד שנה הוא עבד במאיץ LHC.
בשנת 1990 הוא התחיל ללמד מתמטיקה במכון המלכותי לטכנולוגיה.
בשנת 1992 פוגלסנג התקבל ליחידת האסטרונאוטים של סוכנות החלל האירופית.
בשנת 1992 הוא עבר קורס של מספר חודשים במרכז גגארין להכשרת קוסמונאוטים ברוסיה.
בשנת 1993 ביחד עם תומאס רייטר הוא נבחר להמשך הכנות לטיסה משותפת של רוסיה-האיחוד האירופי.
הטיסה התקיימה בשנת 1995 ופוגלסנג היה חבר בצוות גיבוי.
בשנת 1996 פוגלסנגר עבר למרכז החלל ג'ונסון ועבר הכנות לטיסה במעבורת חלל.
בשנת 2006 פוגלסנגר טס לחלל בפעם הראשונה על סיפון מעבורת החלל דיסקברי במשימה STS-116 (מארק פולנסקי היה מפקד צוות).
מטרת הטיסה בנוסף להבאת מצרכים הייתה להרחיב תחנת החלל ולבצע החלפת צוות.
במהלך הרכבת החלקים החדשים של תחנת החלל פוגלסנג ביצע שלוש פעמים פעילות חוץ רכבית באורך כולל של 18 שעות.
פוגלסנג היה אלוף שוודיה בפריזבי.
הוא לקח איתו לתחנת החלל את הצלחת ועשה איתה ניסויים.
בשנת 2008 פוגלסנג טס לחלל בפעם השנייה.
הוא היה מומחה משימה של מעבורת החלל דיסקברי במשימה STS-116 (פרדריק סטרקו היה מפקד צוות).
משימה זו נועדה לחדש את האספקה בתחנת החלל הבין-לאומית בעזרת מודול הלוגיסטיקה הרב תכליתי "לאונרדו", להביא מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה.
בעקבות פעילויות אלו היה ניתן להרחיב הרכב צוות של תחנת החלל ל-6. במהלך הטיסה פוגלסנג ביצע פעמיים פעילות חוץ רכבית כך שאורך כולל הגיע ל-32 שעות.
בשנת 2012 פוגלסנג חזר לסטוקהולם וחזר ללמד במכון המלכותי לטכנולוגיה KTH.
בשנת 2021 הוא נבחר לאקדמיה שוודית למדעי ההנדסה.
כריסטן אנמרי פרס היא כדורגלנית אמריקאית, יזמית ועיתונאית ספורט.
היא משחקת באנג'ל סיטי מה-NWSL ובנבחרת ארצות הברית.
היא הופיעה לראשונה במדי הנבחרת במהלך משחק ידידות מול סקוטלנד ב-9 בפברואר 2013. היא ערכה 155 הופעות עבור נבחרתה ונכון ל-2024 היא ממוקמת במקום התשיעי ברשימת הכובשות עם 64 שערים.
פרס קיבלה את פרס הרמן ב-2010 ומחזיקה בשיא השערים והבישולין של סטנפורד קרדינלס.
לאחר קריירת המכללות שלה, נבחרה פרס במקום הרביעי בדראפט ה-WPS ב-2011 על-ידי וושינגטון פרידום, במדיה זכתה בפרס רוקי העונה.
בעונת 2013 היא הייתה מלכת השערים בליגת העל השוודית עם 23 שערים שכבשה במדי טירסה והפכה לאמריקאית הראשונה בהיסטוריה שזוכה בפרס נעל הזהב בליגה השוודית.
פרס שיחקה עבור שיקגו רד סטארס ויוטה רויאלס מה-NWSL, האקן וטירסה מליגת העל השוודית, מג'יקג'ק מה-WPS ומנצ'סטר יונייטד מהסופר ליג האנגלית.
היא סייעה לנבחרתה לזכות במונדיאל ב-2015 ו-2019. ב-2019, היא הקימה מותג לייפסטייל בשם re-inc יחד עם מייגן ראפינו, טובין הית' ומייגן קלינגנברג.
פרס מארחת את הפודקאסט "The RE—CAP Show", יחד עם טובין הית'.
נולדה בלוס אנג'לס לקודי וסטייסי פרס, כריסטאן גדלה בפרוור של פאלוס ורדס אסייטס עם שתי אחיותיה, צ'אנינג וטיילר.
הוריה התעסקו בשני תחומי ספורט שונים: קודי היה שחקן פוטבול אמריקאי בדארטמות' וסטייסי הייתה שחקנית טניס.
היא החלה לשחק כדורגל בגיל חמש ובהמשך למדה בתיכון צ'אדוויק .
כשהיא משמשת כקפטנית קבוצתה במשך שנתיים וכשחקנית ההרכב הפותח במשך ארבע שנים, פרס הובילה את צ'אדוויק לשתי אליפויות החטיבה הדרומית IV.
היא גם התחרתה בריצה וטניס.
ב-2006, היא נבחרה להרכב העונה במכללות ולהרכב מגזין פרייד.
במהלך תקופתה בתיכונים היא כבשה 128 שערים, כולל 38 שערים בעונתה הראשונה (שיא התיכון).
היא נבחרה פעמיים לשחקנית ההתקפה של השנה ונבחרה ארבע פעמים ל-MVP ההתקפית של ליגת ההכנה.
פרס שיחקה כדורגל מועדונים עבור סלאמרס מניופורט ביץ', וזכתה בנעל הזהב באליפות התאחדות כדורגל הנוער .
פרס היא הכובשת המובילה בכל הזמנים של קבוצת הנשים של סנטפורס קרדינל עם 71 שערים.
בעודה משחקת במדי קרדינל , היא שברה את שיאי המכללה לנקודות קריירה (183), בישולים (41) ובעיטות (500); כמו כן שברה את שיאי השערים (26), בעיטות (180) ושערי ניצחון (10) בעונה.
היא הייתה תלמידת סטנפורד השנייה שזוכה בפרס הרמן ופעמיים סיימה במקום השני ב-אליפות המכללות.
בשנתה הראשונה, פרס פתחה בהרכב ב-18 משחקים בסטנפורד.
היא הובילה את הקבוצה בבישולים (6) וניצבה במקום השני בשערים (8), נקודות (22) ובעיטות (60).
אחד מרגעי השיא שלה במהלך השנה הגיע בסיבוב השני של אליפות המכללת כשהיא כבשה את השער המהיר ביותר בהיסטוריית הקבוצה, 37 שניות מפתיחת המשחק.
היא כבשה צמד ובישלה שער נוסף בניצחון קבוצתה 9-0. פרס הוכרזה כרוקי העונה בליגת ה-Pac10 וזכתה להיכנס לנבחרת רוקי העונה.
בשנתה השנייה, פרס הייתה אחת מחמש שחקניות בלבד שפתחו בהרכב בכל משחקי הקבוצה.
היא כבשה 16 שערים וסיפקה 11 בישולים, כש-43 הנקודות שהשיגה מיקמו אותה במקום השני בהיסטוריית המכללה.
ברבע גמר אליפות המכללות נגד פורטלנד פיילוטס , פרס כבשה את השער היחיד במשחק בדקה ה-86 ושלחה את קרדינל לחצי הגמר.
היא הייתה לשחקנית היחידה מסגל קרדינל שנבחרה לקבוצת הטורניר של אליפות המכללות.
בעונתה השלישית עם קרדינל, פרס קבעה שיא בישולים (16) ובעיטות (143) לעונה.
שבעה מ-21 שעריה בעונת 2009 היו שערי ניצחון.
58 הנקודות שלה העלו את הרף אותו קבעה בעונה הקודמת ומיקם אותה במקום השלישי בארצות הברית.
פרס שברה גם את שיאה הקודם לשער המהיר ביותר בתולדות סטנפורד אחרי שכבשה 23 שניות מפתיחת המשחק אוניברסיטת בריגהאם יאנג.
באליפות המכללות, היא כבשה את שער הזהב ובישלה שער בניצחון קרדינל 2-1 בהארכה על UCLA, במשחק ששלח את הקבוצה לגמר האליפות הראשון שלה.
הקבוצה הפסידה בגמר לצפון קרוליינה טאר הילס לאחר ששער אפשרי של פרס בדקה ה-89 שהיה משווה את התוצאה, נפסל בטענת נבדל.
בתום העונה, פרס נבחרה להרכב העונה ב-Pac10 והגיעה לחציר הגמר בפרס הרמן.
בשנה הרביעית, פרס זכתה בפרס הרמן 2010 עבור היותה שחקנית הכדורגל הטובה ביותר במכללות.
זכייה זו ציינה את הזכייה השנייה ברציפות של סטנפורד אחרי שקלי אוהרה זכתה ב-2009. פרס הובילה את ארצות הברית בשערים ונקודות, כשקבוצתה שומרת על מאזן של 23 ניצחונות, תיקו ושני הפסדים.
ההפסד היחיד של הקבוצה ב-2010 היה בגמר אליפות המכללות, בו סיימה סטנפורד במקום השני בפעם השנייה ברציפות.
פרס הוכרזה ככדורגלנית השנה של Soccer America, שחקנית השנה של Pac10, נבחרה להרכב השנה של Pac10 ולהרכב השנה של איחוד המאמנים האמריקאים.
היא גם הציגה יעילות אקדמית, כשקיבלה תואר אקדמי וזכתה בפרס מלגת השנה בכדורגל של Pac10.
פרס נבחרה על-ידי וושינגטון פרידום בבחירה הרביעית בדראפט 2011 של ה-WPS.
תחת בעלות חדשה, המועדון עבר לפלורידה ושינה את שמו למג'יקג'ק.
היא כבשה את שערה הראשון בדקה ה-46 של הניצחון 2-0 על אטלנטה ביט בחודש מאי.
על השער, אמרה פרס, "זה היה כל-כך טוב לכבוש.
כחלוצות, אנחנו מגיעות לכל משחק במחשבה על התפקיד שלנו לכבוש, ככה שזה נחמד סוף סוף להשלים את המשימה." במהלך ניצחון 4-0 על בוסטון ברייקרס ביולי, כבשה פרס את השלושער המקצועני הראשון שלה.
אחרי שהפסידו בחצי-גמר האליפות, פרס זכתה בפרס רוקי השנה – שניתן לה גם עקב היותה הרוקי הראשונה שכבשה שלושער.
פרס סיימה את העונה כשהיא פותחת בהרכב ב-16 מ-19 משחקי הליגה.
שמונת השערים שכבשה מיקמו אותה כשלישית בטבלת מלכת השערים.
בתום העונה חתמה פרס במדי אלטנטה ביט, אך הליגה הפסיקה את פעילותה לפני שהחלה העונה.
אחרי שה-WPS התפרקה בתחילת 2012, פרס חתמה על חוזה מקצועני במדי קופרברגס/גטבורג מליגת העל השוודית.
הופעת הבכורה שלה במדי הקבוצה הייתה בהפסד 3-1 לארסנל ברבע גמר ליגת האלופות.
פרס כבשה צמד בהופעת הבכורה שלה בליגה, בניצחון 2-0 מול יורגודן ב-10 באפריל.
בהמשך החודש היא כבשה צמד נוסף בניצחון 6-0 על ארברו.
באוגוסט, כבשה פרס את הצמד השלישי שלה, בניצחון 5-0 על אומאו.
פרס סיימה את השנה במקום השני בטבלת מלכת השערים בליגה עם 17 שערים אחרי אניה מיטאג, וכבשה 25 שערים בכל המסגרות.
במהלך רבע גמר הגביע השוודי, פרס כבשה צמד בניצחון 3-0 על קריסטיאנסטאדס.
בחצי הגמר, שער של פרס בדקה ה-13 סייע לקבוצתה לנצח את מאלמו 2-1 ולהתקדם לגמר.
גטבורג זכתה בגביע אחרי ניצחון 2-1 מול טירסה בהארכה, כשפרס מעורבת בשני שערי קבוצתה.
החלוצה כבשה בדקה התשיעית של המשחק וסחטה פנדל בהארכה, אותו כבשה מרלן סיוברג והבטיחה את הגביע.
בתחילת 2013, פרס חתמה במדי אלופת הליגה השוודית טירסה, בסטוקהולם.
בפעם השנייה ברציפות, פרס כבשה שער במחזור הראשון לעונה.
פרס כבשה רביעייה בניצחון 10-2 על סונאנה.
במהלך המשחק הבא של הקבוצה, היא כבשה צמד בניצחון 7-0 על ג'יטקס.
ב-9 ביוני 2013, היא כבשה שלושער במהלך הניצחון 5-1 על קריסטיאנסטאדס.
לאחר שכבשה שני צמדים בשני המשחקים הבאים של הקבוצה, פרס כבשה את השלושער השני והשלישי שלה לעונה, השני בניצחון 5-0 על ג'יטקס ב-24 באוגוסט, והשני בניצחון 8-0 על סונאנה.
במהלך המשחק האחרון לעונה, פרס כבשה פעמיים נגד קבוצתה הקודמת, גטבורג, וסייעה לטירסה לנצח 4-1.
פרס סיימה את העונה ככובשת הבכירה בליגה עם 23 שערים, והפכה לאמריקאית הראשונה שעשתה זאת בליגה השוודית.
טירסה סיימה את העונה הסדירה במקום השני והעפילה לליגת האלופות.
באוקטובר, פרס כבשה צמד בניצחון 2-1 על פריז סן-ז'רמן בשלב 32 האחרונות בליגת האלופות, ושלחה את קבוצתה לשמינית הגמר.
ב-2013, היא כבשה 3 פעמים בגביע השוודי ותשע פעמים בליגת האלופות, והגיעה ל-37 שערים בכל המסגרות.
תשעת השערים שלה בליגת האלופות סייעו לקבוצה להעפיל לגמר, בו הפסידה 4-3 לוולפסבורג.
בינואר 2014, שיקגו רד סטארס הכריזה על חתימתה של פרס בתום תקופתה בטירסה.
לאחר שפרס הצטרפה לקבוצה בחודש מאי (חודשיים לאחר פתיחת העונה), היא כבשה שישה שערים ב-12 משחקים וזכתה בנעל הזהב של הקבוצה.
במהלך משחק ב-4 ביולי נגד האלופה המכהנת פורטלנד ת'ורנס, היא כבשה צמד צמד בדקות האחרונות של המשחק והשוותה את התוצאה ל-2-2. ב-16 באוגוסט, כבשה היא צמד נוסף בתיקו 3-3 נגד וסטרן ניו יורק פלאש.
שיקגו סיימה במקום החמישי במהלך העונה הסדירה, ופרס נבחרה לקבוצה השנייה של העונה.
בעונת 2015, פרס כבשה צמד ובישלה שער במשחק הבית הראשון לעונה, בניצחון 3-2 על סיאטל ריין.
פרס זכתה בפרס שחקנית השבוע במחזור השני לעונה, אחרי שכבשה צמד מוקדם בתיקו 2-2 מול ת'ורנס.
בסוף החודש, לאחר שכבשה ארבעה שערים וסיפקה בישול, זכתה פרס בתואר שחקנית החודש בליגה.
פרס החמיצה את 8 המשחקים הבאים עקב השתתפותה במונדיאל 2015. לאחר שחזרה, היא כבשה 4 שערים ב-3 משחקים, כולל צמד בתיקו 2-2 מול קנזס סיטי ב-1 באוגוסט.
במהלך עונת 2016, פרס נבחרה לשמש כקפטנית הקבוצה וכבשה 8 שערים ב-14 משחקים.
היא כבשה שער בפלייאוף ה-NWSL, אך שיקגו הודחה אחרי הפסד 2-1 לוושינגטון ספיריט בהארכה.
פרס המשיכה לשמשת כקפטנית הקבוצה בעונת 2017. היא הייתה הכובשת המצטיינת בקבוצה עם 11 שערים ומוקמה במקום הרביעי בליגה.
שיקגו סיימה במקום הרביעי בעונה הסדירה והבטיחה מקום בפלייאוף.
הקבוצה הודחה על-ידי אלופת העונה הסדירה נורת' קרוליינה קורייג' אחרי הפסד 1-0 בחצי גמר הפלייאוף.
בתום העונה, פרס נבחרה להרכב העונה של ה-NWSL.
ב-18 בינואר 2018, פרס הועברה בטרייד ליוסטון דאש כחלק מטרייד בין 3 קבוצות שכלל גם את קרלי לויד וסאם קר.
ב-10 במרץ, יוסטון עודכנה על כך שפרס לא תצטרף למועדון עקב הצעות רבות ממועדונים שוודים.
במרץ 2018, פרס חתמה על חוזה לשלושה חודשים במועדונה הקודם, קופרברגס/גטבורג, כשיוסטון דאש מחזיקה עדיין בזכויות על השחקנית.
לאחר שכבשה ארבעה שערים בשלושה משחקים, פרס זכתה בפרס שחקנית חודש אפריל בליגה השוודית.
במאי, היא כבשה צמד בניצחון 3-1 על לימהמן בונקפלו.
ב-18 ביוני, הקבוצה הכריזה על הסכם עם קבוצת ההתרחבות של ה-NWSL, יוטה רויאלס, לסיום מוקדם של החוזה מול פרס כך שהיא תוכל להצטרף ליוטה עד לסיום עונת 2018.
ב-18 ביוני, יוטה רויאלס הודיעה על רכישת הזכויות לפרס בטרייד ששלח את ברוק אלבי ושש בחירות דראפט לשיקגו רד סטארס.
היא ערכה את הופעת הבכורה שלה במועדון ב-27 ביוני, בתיקו 0-0 מול סיאטל ריין.
פרס הופיעה ב-11 משחקים בעונת 2018, בהם כבשה שני שערים.
יוטה סיימה במקום החמישי בעונה הסדירה, ופספסה את העלייה לפלייאוף בשתי נקודות.
פרס פתחה את עונת 2019 עם בישול ללואו לבונטה בניצחון 1-0 על וושינגטון ספיריט.
בשבוע שלאחר מכן, פרס כבשה את השער היחיד בניצחון 1-0 על אורלנדו פרייד.
פרס נכנסה להרכב חודש אפריל ב-NWSL.
היא רשמה שער או בישול בכל חמשת משחקיה הראשונים לעונה, אך עקב השתתפותה במונדיאל 2019 ובמסע הניצחון שבא אחריו, החמיצה פרס 11 משחקים במהלך העונה.
פרס זכתה בפרס שחקנית המחזור במחזור 17 ומאוחר יותר זכתה בתואר שחקנית חודש אוגוסט, הזכייה השנייה שלה בתואר.
פרס סיימה את העונה עם שמונה שערים, ונכנסה להרכב העונה בליגה בפעם הרביעית.
כשעונת 2020 הופרעה עקב התפרצות מגפת הקורונה, פרס בחרה שלא להשתתף בצ'אלנג' קאפ לעונת 2020.
ב-12 בנובמבר 2020, כיון שהשאירה את פרס כלא-מוגנת, איבדה יוטה את הזכויות על פרס לרייסינג לואיזוויל במהלך דראפט ההרחבה ב-2020.
ב-9 בספטמבר 2020, מנצ'סטר יונייטד הכריזה על החתמתן של פרס וחברתה לנבחרת טובין הית'.
היא ערכה את הופעת הבכורה שלה ב-4 באוקטובר, כשעלתה כמחליפה בניצחון 3-0 על ברייטון אנד הוב אלביון.
היא כבשה את שערה הראשון ב-18 באוקטובר, בניצחון 4-2 על ווסטהאם יונייטד במסגרת הסופר ליג האנגלית.
ב-31 בינואר 2021, כבשה פרס את שערה השני במועדון, בניצחון 2-0 על אברטון.
היא גם כבשה בניצחון 2-0 על ווסטהאם יונייטד ב-27 במרץ, במה שהיה המשחק הראשון של הקבוצה באצטדיון אולד טראפורד.
ב-24 ביוני, המועדון הודיעה שפרס תעזוב עם תום החוזה שלה במועדון, בסוף החודש.
ב-23 באוגוסט 2021, רייסינג לואיזוויל העבירה בטרייד את הזכויות על פרס לאנג'ל סיטי.
בתמורה, הקבוצה קיבלה את הבחירה הראשונה של אנג'ל סיטי בדראפט 2022, $75,000 בדמי הקצאה והגנת סגל בדראפט ההרחבה של 2021. היא חתמה על חוזה לשנתיים עם אופציה לשנה נוספת בשווי מדווח של $700,000, מה שהפך את פרס לאחת השחקניות עם השכר הגבוה ביותר בהיסטוריית ה-NWSL.
פרס ספגה פציעה ברצועה הצולבת ביוני 2022, במהלך משחק נגד רייסינג לואיזוויל, ומאז נזקקה לארבעה ניתוחים.
היא החמיצה את כל עונת 2023, ונכון לינואר 2024 עדיין לא חזרה להתאמן.
בעונת 2024, פרס נכללה ב-סגל אנג'ל סיטי אך הוגדרה עם פציעה מסיימת עונה.
ב-11 ביוני 2024 חזרה פרס להתאמן, שנתיים בדיוק אחרי פציעתה.
פרס חזרה לשחק ב-2 באוגוסט 2024, במשחק גביע הקיץ המשותף ל-NWSL והליגה המקסיקנית לנשים.
החלוצה עלתה כמחליפה בדקה ה-89, והבקיעה פנדל בדו-קרב הפנדלים שהכריע את המשחק לטובת קבוצתה ושלח אותה לחצי הגמר.
כחברה בסגל נבחרת ארצות הברית בכדורגל נשים, פרס זומנה לסגל הנבחרת לאולימפיאדת לונדון ב-2012, אך לבסף שימשה כמחליפה ולא נכנסה לסגל הסופי למשחקים.
פרס ערכה את הופעת הבכורה שלה בנבחרת ב-9 בפברואר 2013, במשחק ידידות נגד סקוטלנד.
לאחר שכבשה את שני השערים הראשונים במשחק, היא בישלה את השער השלישי של הנבחרת.
פרס היא השחקנית השלישית בהיסטוריה שכבשה צמד במשחקה הראשון בנבחרת ארצות הברית, אחרי סינדי פרלו קון ב-1996 ושריל קסטר ב-2000. הנבחרת האמריקאית הביסה את סקוטלנד 4-1 ופרס זכתה בפרס שחקנית המשחק.
ארבעה ימים מאוחר יותר, הייא כבשה שער נוסף במשחקה השני, וסייעה לנבחרת לנצח את סקוטלנד 2-0. אף שחקנית אמריקאית לא כבשה שלושה שערים בשני משחקיה הראשונים בנבחרת, מלבד פרס.
ההופעה השלישית של פרס הגיעה בגביע אלגארבה 2013, במשחק שלב הבתים נגד איסלנד ב-6 במרץ.
פרס עלתה כמחליפה של קרלי לויד בדקה ה-64 והנבחרת הביסה את איסלנד בתוצאה 3-0. במשחק הבא של הנבחרת, פרס כבשה את השער הרביעי בניצחון 5-0 על סין.
עם השער הזה, פרס הפכה לשחקנית החמישית בהיסטוריית הנבחרת שכבשה לפחות ארבעה שערים בארבעת משחקיה הראשונים בנבחרת.
היא הופיעה בשני משחקים במהלך שלב הנוק-אאוט, הראשון נגד שוודיה, והשני בגמר נגד גרמניה.
הנבחרת האמריקאית זכתה בתואר אחרי ניצחון 2-0. פרס סיימה את השנה הראשונה שלה בנבחרת הבוגרת עם 8 שערים ב-12 הופעות.
פרס כבשה שיא-קריירה של 11 שערים (ודורגה כשלישית בנבחרת) ב-2014. במהלך משחק נגד ארגנטינה בשלב הבתים של טורניר ברזיליה, היא כבשה רביעייה וסייעה לנבחרת לנצח 7-0 ולהעפיל למשחק הגמר.
מוקדם יותר באותה שנה, היא כבשה שער נגד רוסיה במשחק ידידות ב-8 בפברואר, ושוב ב-13 בפברואר.
היא נקראה לסגל הנבחרת לגביע אלגארבה 2014. באוקטובר, פרס הופיעה בגביע הזהב לנשים, וזכתה בטורניר יחד עם נבחרתה.
פרס נקראה לסגל הנבחרת למונדיאל 2015 בקנדה.
ב-8 ביוני, היא ערכה את הופעת הבכורה של בטורניר במשחק נגד אוסטרליה בו כבשה בדקה ה-61. היא שיחקה בארבעה משבעת משחקי הקבוצה ופתחה בהרכב בשניים, וסייעה לנבחרת להעפיל לגמר.
הנבחרת האמריקאית זכתה בטורניר לארח שהביסה את יפן 5-2.
פרס זומנה לסגל הנבחרת האולימפית למשחקים באולימפיאדת ריו.
לאחר שהנבחרת העפילה לשלב הנוק-אאוט, היא הפסידה ברבע הגמר לשוודיה.
לאחר תיקו 1-1, היא הפסידה בדו-קרב פנדלים כשפרס מחמיצה את הבעיטה המכרעת.
אוהדים ברשתות החברתיות יצרו האשטאג DogsforChristen# בכדי לעודד אותה והוא הפך לטרנד עולמי בטוויטר.
פרס שותפה בארבעת משחקי הנבחרת ופתחה בתיקו 2-2 נגד קולומביה.
פרס הייתה אחת משתי השחקניות בנבחרת ארצות הברית ששותפה בכל 25 משחקי הנבחרת ב-2016. היא סיימה את השנה עם 12 שערים, וזו הייתה השנה השלישית ברציפות בה היא כובשת למעלה מעשרה שערים וכן השנה הפוריה ביותר עבורה בנבחרת.
היא הפכה לשחקנית החמישית בהיסטוריית הנבחרת שכבשה מספר שערים דו-ספרתי במשך שלוש שנים ברציפות, והצטרפה למיה האם, אבי וומבאק, טיפני מילברט וקרלי לויד בספרי ההיסטוריה.
ב-2017, פרס שוב שותפה בכל משחקי הנבחרת והייתה אחת משלוש שחקניות שעשו כן.
היא כבשה את השער היחיד בניצחון 1-0 על נורווגיה במשחק ידידות.
בטורניר האומות 2017 שהתקיים בשלושה אתרים שונים בקליפורניה ובוושינגטון, פרס כבשה שער בדקה ה-80 נגד ברזיל וצימקה את היתרון הברזילאי ל-3-2. חמש דקות לאחר מכן, היא בישלה את שער השוויון של מייגן ראפינו.
עם שער נוסף של ג'ולי ארץ , הקבוצה הפכה את המשחק לניצחון 4-3. פרס סיימה את השנה עם 3 שערים ו-3 בישולים.
פרס זומנה לסגל גביע SheBelieves בפברואר 2018, והנבחרת זכתה בטורניר בפעם השנייה.
לאחר שהועברה בטרייד ליוסטון דאש בניגוד לרצונה, פרס סירבה להצטרף לקבוצה, ועל-פי דיווחים היא קיבלה הצעות ממספר מועדונים שוודיים.
עקב כך, פרס לא זומנה לסגל הנבחרת למשחקי הידידות מול מקסיקו באפריך 2018, כשהמאמנת ג'יל אליס אמרה: "היו לנו מספר שיחות ו[פרס] הבינה שהציפיות שלנו הן שאימון רציף ואווירת משחק עבור מקצוענים היא פקטור חשוב בזימונים לסגלי נבחרות הנשים...
אני בטוחה שכשכריסטן תעבור לקבוצה חדשה, היא תהיה שוב על המגרש ותעזור לקבוצתה להצליח."
לאחר שחתמה בהאקן בסוף מרץ, פרס זומנה לסגל הנבחרת למשחקי ידידות מול סין.
ב-12 ביוני, פקס הפכה לשחקנית ה-37 בהיסטוריית נבחרת ארצות הברית ששיחקה 100 משחקים במדי הנבחרת.
היא בישלה שני שערים במשחק, והנבחרת ניצחה 2-1. ב-31 באוגוסט, פרס זכתה לכבוד במשחק הנבחרת לרגל הופעתה המאה, במהלך משחק ידידות נגד צ'ילה בעיר הולדתה לוס אנג'לס, ושימשה כקפטנית הנבחרת במשחק.
היא כבשה שער בדקה ה-59 והנבחרת ניצחה 3-0.
בספטמבר, פרס זומנה לסגל הנבחרת לגביע הזהב של CONCACAF לנשים 2018. היא רשמה שער ושני בישולים בניצחון 5-0 על פנמה בשלב הבתים.
הנבחרת זכתה בגביע בפעם השנייה ברציפות והעפילה לגביע העולם בכדורגל נשים 2019.
בינואר 2019, פרס כבשה את השער היחיד בניצחון 1-0 על ספרד באליקנטה.
בגביע SheBelieves, היא בישלה את שערה של אלכס מורגן, דקה לאחר שנכנסה למשחק.
חודש לאחר מכן במשחק ידידות נגד בלגיה, פרס בישלה 3 שערים בניצחון 6-0.
ב-2 במאי 2019, זומנה פרס לסגל נבחרת ארצות הברית למונדיאל 2019 – המונדיאל השני בו היא משחקת.
פרס שיחקה בכל 3 המשחקים בשלב הבתים, פתחה ושיחקה 90 דקות במשחק השני נגד צ'ילה, ועלתה כמחליפה בשמינית ורבע הגמר.
פרס פתחה בהרכב במשחק חצי הגמר נגד אנגליה וכבשה שער בדקה העשירית, ובכך סייעה לנבחרת להעפיל לגמר לאחר ניצחון 2-1. בגמר, פרס עלתה כמחליפה של מייגן ראפינו.
היא הייתה אחת מ-4 שחקניות אמריקאיות ששותפו בכל המשחקים בטורניר.
הנבחרת האמריקאית הביסה את הולנד 2-0 בגמר, וזכתה בגביע העולם בפעם השנייה ברציפות.
זאת הייתה הזכייה השנייה של פרס בטורניר.
ב-7 בנובמבר 2019, פרס הפכה לשחקנית ה-12 בהיסטוריית הנבחרת שכבשה 50 שערים בין-לאומיים.
את השער ה-50 כבשה בדקה ה-28 של משחק ידידות נגד שוודיה.
הנבחרת האמריקאית ניצחה 3-2 ופרס הוסיפה בישול במשחק.
שנים-עשר הבישולים שלה הובילו את הנבחרת והיא הייתה לשחקניצ היחידה ששותפה בכל 24 המשחקים ב-2019.
פרס זומנה לסגל הנבחרת למוקדמות אולימפיאדת טוקיו, בזימון שהיה השני עבורה למוקדמות המשחקים האולימפיים.
פרס כבשה בכל שלושת משחקי המוקדמות, כולל צמד נגד קוסטה ריקה.
היא גם כבשה בחצי הגמר נגד מקסיקו.
לאחר שהאמריקאיות הביסו את הקנדיות במשחק הגמר, פרס זכתה בנעל הזהב כשחקנית המצטיינת של הטורניר.
פרס זומנה לסגל הנבחרת לגביע SheBelieves ב-2020, והופיעה בכל 3 משחקי הטורניר.
היא הייתה הכובשת המצטיינת כשכבשה שני שערים, האחד נגד אנגליה והשני נגד יפן.
היא גם הוסיפה בישול לשער הניצחון נגד ספרד ב-8 במרץ, כשבישלה את השער של ג'ולי ארץ.
הנבחרת האמריקאית זכתה בטורניר תוך שהיא מנצחת את כל משחקיה.
פרס זומנה לנבחרת למשחק ידידות נגד הולנד ב-27 בנובמבר.
במשחק פרס סיפקה בישול לרוז לאבל.
פרס הובילה את הנבחרת בשערים יחד עם לינדזי הוראן, וסיפקה 3 בישולים ב-2020.
לאחר שהחמיצה סדרת משחקי ידידות נגד קולומביה במהלך ינואר עקב מחלה, פרס זומנה לנבחרת לגביע SheBelieves.
פרס הופיעה בכל המשחקים בטורניר וכבשה שני שערים, תוך שהנבחרת שומרת על התואר.
ביוני 2021, פרס זומנה לסגל המצומצם של הנבחרת לאולימפיאדת טוקיו.
היא הופיעה בכל משחקי הנבחרת בטורניר, וזכתה יחד עמה במדליית הארד לאחר ניצחון 3-4 על אוסטרליה.
פרס כבשה שער וגם הובילה לשער-עצמי בניצחון 6-1 על ניו זילנד, וכבשה פנדל בניצחון בפנדלים ברבע הגמר על הולנד.
פרס כבשה שישה שערים וסיפקה 5 בישולים במדי הנבחרת ב-2021.
פרס הכריזה בפוסט במדיה החברתית ב-9 בספטמבר 2021, שלמרות שהיא זומנה לסגל הנבחרת, היא לא תיקח חלק בחלונות הבין-לאומיים הקרובים, וציינה שנדרשת לה הפסקה בת מספר חודשים בכדי להתרכז בבריאותה הנפשית וצמיחתה הרוחנית.
לקראת שני משחקי הידידות של הנבחרת מול אוסטרליה בנובמבר 2021, מאמן הנבחרת ולטקו אנדונובסקי בחר להשאיר גרעין של שחקניות ותיקות מחוץ לסגל הנבחרת, בחירה שכללה את פרס.
כתוצאה מכך, פרס לא זומנה לסגל הנבחרת לגביע SheBelieves וכן לסגל גביע הזהב 2022. ההחלטה הזו הציתה בלבול בקרב האוהדים והתקשורת, ורבים מהם פקפקו באנדונובסקי לאחר שפרס שיחקה בקביעות במדי אנג'ל סיטי בחודשים הקודמים.
כשנשאל על-ידי התקשורת על אי-הבחירה בפרס, אנדונובסקי טען שהיא שיחקה מעולה, אבל לא יותר טוב משחקניות אחרות.
בסופו של דבר, פרס ספגה פציעה ברצועה הצולבת במדי קבוצתה ב-11 ביוני 2022, ונכון לינואר 2025, לא חזרה לשחק במדי הנבחרת, אך גם לא פרשה מהנבחרת, על אף היעדרות בת 781 ימים מהמגרשים.
מ-2015, פרס בזוגיות עם שחקנית נבחרת ארצות הברית וחברתה לשעבר במנצ'סטר יונייטד טובין הית'.
ב-22 בנובמבר 2021, לאור שערוריית הניצול בליגה, פרס האשימה את מאמנה לשעבר בשיקגו רד סטארס רורי דיימס בניצול מיני כלפיה.
פרס חשפה במאמר לוושינגטון פוסט שב-2014 היא ניסתה לדבר על מעשי דיימס עם נשיא התאחדות הכדורגל בארצות הברית סוניל גולטי, אך "חששותיה נידחו".
פרס המשיכה ואמרה שבקשתה למעבר משיגקו ב-2017 הייתה בעקבות ההתנהגות של דיימס, וב-2018 היא הגישה תלונה נגדו להתאחדות.
התאחדות השחקניות הוציאה הצהרה בתמיכה הפרס ובחברותיה לשעבר לקבוצה ג'ן הוי וסאם ג'ונסון, שחשפו האשמות דומות.
פרס היא בעלים-שותפה בחברת הביגוד RE-INC, יחד עם טובין הית', מייגן ראפינו ומייגן קליגנברג.
במהלך מונדיאל 2023, פרס והית' אירחו תוכנית משלהן פעמיים בשבוע, ה-RE-CAP Show, יחד עם RE-INC.
פרס הופיעה במספר פרסומות וקידומים פרסומיים של נייקי.
ב-2014, היא כיכבה בפרומו עבור Wheaties .
במאי 2015, היא הופיעה בפרסומת טלוויזיה לקופרטון .
היא הפכה לשגרירת מותג של יצרנית מוצרי התזונה Genesis Today בפברואר 2016. בינואר 2018, היא שיתפה פעולה עם Hydrive Energy Water.
דמותה של פרס הופיעה בהסימפסונס יחד עם חברותיה לנבחרת אלכס מורגן ואבי וומבאק במאי 2015. באותה השנה, היא כיכבה בסרט קצר בשם An Equal Playing Field .
ב-2015, היא הופיעה על שערי הספורטס אילוסטרייטד והיוגה דיגסט.
ב-2016, פרס הופיעה בעירום במגזין השנתי של ESPN, ה-The Body Issue .
פרס הופיעה יחד עם חברותיה לנבחרת ב-משחק הווידאו של פיפ"א, FIFA 16, הפעם הראשונה בה נשים נכללו במשחק.
באוקטובר 2015, היא הוכרזה כמארחת של תוכנית The Buzzer@ של פוקס והובילה את אוהדי השיקגו קאבס בשירת "Take Me Out to the Ballgame" יחד עם חברותיה לנבחרת ג'ולי ארץ ולורי שאלופני.
לאחר זכייתה של נבחרת ארצות הברית במונדיאל הנשים 2015, פרס וחברותיה לקבוצה הפכו לקבוצת ספורט הנשים הראשונה שזכתה לכבוד בתהלוכה רבתית בעיר ניו יורק.
כל שחקנית קיבלה את מפתח העיר מראש העיר ביל דה בלאזיו.
באוקטובר אותה השנה, הקבוצה זכתה לכבוד מהנשיא ברק אובמה בבית הלבן.
נכון למשחק ששוחק ב-24 ביולי 2021. תוצאות נבחרת ארצות הברית מופיעות קודם, ועמוד התוצאות מצביע על התוצאה לאחר כל גול שפרס כבשה.
טורניר ההעפלה לאולימפיאדה : 2016, 2020
שחקנית השנה של סוקר אמריקה : 2010
רוקי השנה ב-ליגת העל האמריקאית: 2011
נעל הזהב בליגת העל השוודית: 2013
שחקנית החודש בליגה השוודית: אפריל 2018
נעל הזהב במוקדמות האולימפיאדה: 2020
כריסטינה קומנצ'יני (באיטלקית: Cristina Comencini; נולדה ב-8 במאי 1956) היא במאית קולנוע, תסריטאית וסופרת איטלקייה.
כריסטינה קומנצ'יני היא אחת מארבע בנותיו של במאי הקולנוע האיטלקי לואיג'י קומנצ'יני, ולמדה עם אחיותיה ב־Lycée français Chateaubriand ברומא.
סרטה של כריסטינה קומנצ'יני "החיה שבלב" משנת 2005, המבוסס על הרומן שלה La bestia nel cuore, היה מועמד לפרס האוסקר לסרט הזר הטוב ביותר.
סרטה העומד לצאת לאור "כשהלילה" (When the Night), המבוסס אף הוא על רומן משלה ופורסם בארצות הברית בהוצאת Other Press, אמור להיות מוצג בתחרות פסטיבל הסרטים הבין-לאומי ה-68 של ונציה בספטמבר.
ספר זה גם תורגם לעברית.
היא פעילה בתנועה הפמיניסטית באיטליה ואמו של השר לשעבר לפיתוח כלכלי, קרלו קלנדה.
2011: כשהלילה; תורגם לעברית בתרגום אלון אלטרס ויצא בהוצאת הקיבוץ המאוחד, 2011.
כריסטנטוס אוגונה אוּצֶ'ה הוא כדורגלן ניגרי המשחק בעמדות הקשר ההתקפי והחלוץ בקבוצת קריסטל פאלאס מהפרמייר ליג בהשאלה מחטאפה, ובנבחרת ניגריה.
אוצ'ה שיחק במחלקת הנוער של קמפוס FA בניגריה, ובחודש יולי 2022 חתם במוראלו והחל לשחק בקבוצת המילואים של המועדון.
בהמשך שיחק בקבוצה הראשונה של המועדון במסגרת הליגה הספרדית החמישית.
ב-15 ביולי 2023 חתם בסאוטה מפרימרה דיוויסיון RFEF, במדיה ערך 36 הופעות ליגה.
ב-13 ביוני 2024 חתם על חוזה לארבע שנים בחטאפה מלה ליגה.
ב-15 באוגוסט ערך את הופעת הבכורה שלו במועדון, בה גם הבקיע שער, בתיקו 1-1 נגד אתלטיק בילבאו במסגרת המחזור הראשון בליגה לעונת 2024/2025. בסך הכל ערך 33 הופעות ליגה בעונה זו, בהן הבקיע ארבעה שערים.
ב-1 בספטמבר 2025 הושאל לעונה אחת לקריסטל פאלאס.
בחודש מאי 2025 זומן אוצ'ה לראשונה לסגל נבחרת ניגריה לקראת טורניר ידידות.
ב-31 במאי ערך את הופעת הבכורה שלו בנבחרת, בניצחון 4–5 על נבחרת ג'מייקה בדו-קרב פנדלים במסגרת הטורניר.
כריסיפוס (ביוונית עתיקה: Χρύσιππος) דמות מהמיתולוגיה היוונית, בן פלופס והנימפה אקסיוכה, אח למחצה של התאומים אטראוס ותיאסטס.
קיימות כמה גרסאות לגבי חייו ומותו של כריסיפוס.
על פי אחת הגרסאות אמם של אטראוס ותיאסטס, היפודאמיה, חששה שפלופס יוריש את ממלכתו לכריסיפוס, לכן הסיתה את שני בניה התאומים להרוג אותו.
השניים הטילו את כריסיפוס אל מותו לתוך באר.
על פי גרסה אחרת, לאיוס, שמצא מקלט אצל פלופס בתקופה סוערת של תבאי, התאהב בנער בן ה-12, כריסיפוס ובאמתלה של שיעורי נהיגה על מרכבה, חטף אותו בעורמה אל תבאי, שם הפך אותו לפילגש ממין זכר ובסופו של דבר הרג אותו.
לפי גרסה נוספת, כריסיפוס שלח יד בנפשו בגלל הבושה.
בשתי הגרסאות האלה פלופס קילל את לאיוס וקללה זו התקיימה כשאדיפוס, הבן של לאיוס, הרג את אביו.
אוריפידס כתב מחזה (שאבד בינתיים) בשם "כריסיפוס".
כריסיפוס מסולי היה פילוסוף סטואי יווני.
ילדותו של כריסיפוס לוטה בערפל, אך ידוע שגדל בעיר סולי שהייתה בחבל קיליקיה בדרום מזרח אסיה הקטנה.
הגיע לאתונה כדי ללמוד פילוסופיה אחרי שאיבד את ירושתו בגין תביעה משפטית.
באתונה היה תלמידו של קלאנתס שעמד בראש האסכולה הסטואית, מיסודו של זנון מקיטיון.
אחרי מות קלאנתס הפך כריסיפוס לראשה של אסכולה זו.
אם כי זנון היה מייסדה של האסכולה הסטואית, כריסיפוס היה המלומד והפורה שבאנשיה.
הוא נתן את הצורה ההיסטורית לאסכולה זו שאחרי מותו התפשטה בכל רחבי העולם העתיק כחלק של התרבויות היוונית והרומית.
הוא סיווג את התורה הסטואית ללוגיקה (תורת ההיגיון), לפיזיקה (מדעי הטבע) ולאתיקה (תורת המוסר).
כריסיפוס נהג לכתוב הרבה (אומרים שלא פחות מחמש מאות שורות ליום), אך מתוך כ-700 חיבוריו לא שרד דבר מלבד קטעים אחדים הנכללים בכתביהם של קיקרו, של סנקה ושל סופרים אחרים.
הוא נטה לוויכוחים ולפעמים החזיק בשני הצדדים של הוויכוח, וניסה להוכיח דבר והיפוכו.
בהשפעת תורתו של הרקליטוס טען כריסיפוס שאין כל משמעות לטוב ללא הרוע, וליום ללא הלילה, המהווים חלק של הסדר שביקום שביסודו מונחת התבונה האלוהית (לוגוס).
מחשבתו של כריסיפוס הושפעה בתחילה מן הפילוסופים ארקסילאוס (שנמנה עם זרם הספקנות בפילוסופיה היוונית) ואריסטו מכיוס (שהיה תלמידו של זנון מקיטיון), אך לבסוף פיתח את עיקרי תורתו של מורהו קלאנתס.
כריסיפוס האמין כי המידות הטובות קשורות קשר בל יינתק עם נפשו וגופו של האדם, וכי נדרשת הרמוניה של גוף ונפש ומידות טובות כדי לחיות חיים בריאים.
לדעתו, על האדם לטפח את התכונות המבדילות אותו מן החיות כמו: המתינות, התבונה, הגבורה והכנות.
כריסיפוס חשב כי האצילות נרכשת באמצעות המידות הטובות, ולא ייחס כל חשיבות לתוארי אצילות העוברים בירושה.
הוא בז לתהילה ואמר שכל התהילה שבעולם אינה שווה שאדם בעל בינה ינקוף אצבע למענה.
היות שלדעתו כל בני אדם מוצאם ממקור אלוהי, הוא הטיף לאהבת הזולת ולטיפוח החברה האנושית כדי להגיע לשיווי משקל חברתי.
האסכולה הסטואית דגלה בחזון אחרית הימים של מדינה אוניברסלית שבה לא יהיו אומות ומעמדות, שבה ישלטו הפילוסופים, וכל בני האדם יהיו אחים כילדיו של אלוהים, שהוא היקום וההיגיון הצרוף.
יש שני סיפורים על מותו, ושניהם קשורים ליין.
לפי אחד מהם, כריסיפוס שתה יין במשתה קרבן, נהיה מטושטש ומת לאחר חמישה ימים.
לפי סיפור אחר, הוא ראה חמור אוכל תאנים, וביקש מאישה זקנה להשקות את החמור כדי "לשטוף את התאנים", ומת מצחוק זמן קצר לאחר מכן.
חייו מתוארים בספר השביעי של "חייהם ודעותיהם של פילוסופים מפורסמים" מאת דיוגנס לארטיוס.
כריש ארך-גף (שם מדעי: Carcharhinus longimanus, שם עממי: Oceanic Whitetip Shark) הוא כריש גדול (בסוג כריש) החי באוקיינוסים בעלי אקלים טרופי וממוזג.
כריש זה מאופיין ומזוהה על ידי סנפיריו הארוכים, אשר קצותיהם לבנים ועגולים.
כריש אגרסיבי זה נע בצורה איטית יחסית לכרישים אחרים, אך אף על פי כן תקף אנשים רבים והוא נחשב לאחד מהכרישים היותר מסוכנים לאדם, רביעי לאחר המינים עמלץ לבן, כריש טיגרי וכריש שורי.
אם כי לרוב הוא מהווה סכנה לניצולים של אוניות טרופות ומטוסים שנפלו לתוך האוקיינוס.
מחקרים שנעשו לאחרונה הראו כי מספר הכרישים נמצא בירידה תלולה - סנפיריו הגדולים מהווים את המרכיב העיקרי של מרק סיני פופולרי, ובדומה לכרישים אחרים, גם כרישים ארכי-גף סובלים מלחץ הדייגים בבתי הגידול שלהם.
הכריש ארך-הגף תואר לראשונה על ידי חוקר הטבע הצרפתי רנה לסון בכתביו שנגעו לתצפיות שערך בזמן מסע שערך על אונייה בשנים 1822–1825. לסון תיאר שני פרטים שראה בארכיפלג Tuamotu בפולינזיה הצרפתית, וכינה את המין בשם "Squalus maou", שם שנגזר מהמילה הפולינזית המקבילה ל"כריש".
עם זאת, תיאורו של לסון והשם שהעניק לכריש נשכחו עם הזמן.
לאחר מכן, הכריש תואר על ידי הזואולוג פליפה פואי (Felipe Poey) ב-1861, שכינה אותו בשם Squalus longimanus.
שמו הספציפי של המין, longimanus, שמשמעותו בלטינית היא "ידיים ארוכות", מתייחס לגודלם של הסנפירים הצדיים.
למרות שהחוקים למינוח בעלי חיים קובעים שקיימת עדיפות לשם הראשון שניתן למין, השם שהעניק לסון נשכח כאמור, ולכן השם המקובל כיום הוא Carcharhinus longimanus.
כריש ארך-גף שוכן במים עמוקים ופתוחים בכל רחבי העולם, בטמפרטורות הגבוהות מ-18 מעלות צלזיוס.
הוא מעדיף טמפרטורות מים שבין 20 ל-28 מעלות צלזיוס, ונוטה להימנע מכניסה לימים בעלי טמפרטורות נמוכות יותר.
בעבר היה נפוץ מאוד ומבוזר, וגם כיום הם מאכלסים רצועה רחבה מסביב לעולם.
עם זאת, המחקרים האחרונים מצביעים על ירידה משמעותית במספרם.
ניתוח של יומני אוניות באזור צפון-מערב ומרכז האוקיינוס האטלנטי בין השנים 1992 ו-2000 מצביע על ירידה של 70% במספר הפרטים במהלך תקופה זו.
ניתן למצוא אותם בכל רחבי העולם בין קווי רוחב 45° צפון ו-43° דרום.
אף על פי כן, בשנת 2004, נמצא כריש ארך-גף מת בחוף המערבי של שוודיה - הרבה מעבר למה שנחשב הגבול הצפוני של בית הגידול הטבעי שלו.
הכריש מבלה את מרבית זמנו בשכבה העליונה של האוקיינוס - בעומק של עד 150 מטר - והוא מעדיף אזורים עמוקים המרוחקים מהחוף.
על פי ניתוח יומני האוניות, נראה כי קיים קשר הדדי בין המרחק מהחוף לבין גודל האוכלוסייה - ככל שמתרחקים מהחוף, כך אוכלוסיית הכרישים גדולה יותר.
לפעמים מתקרב הכריש לחוף, לסביבה שבה עומק המים הוא 37 מטר בלבד, בעיקר ליד איים באמצע האוקיינוס, כגון הוואי, או בחופים שבהם יש מדף יבשתי.
הוא בדרך כלל מתבודד, אף שנצפו התקהלויות בסביבת מזון.
בשונה מבעלי חיים רבים, אין לכריש ארך-גף מחזור יומי - הוא פעיל גם ביום וגם בלילה.
הוא שוחה לאט עם סנפירי החזה פרושים לצדדים.
חרף ההתרחקות מבני מינם, הם מסתובבים לעיתים עם דגי נווט, רעמתן כחלחל, ודגי רמורה.
המאפיין הבולט ביותר של הכריש ארך-הגף הוא סנפיריו הצדיים והגביים הארוכים דמויי הכנף.
סנפיריו גדולים משמעותית מאלו של כרישים אחרים, והם בולטים בצורתם המעוגלת.
עיניו מעגליות, והן בעלות קרום מצמוץ (Nictitating membrane).
גופו של הכריש ארך-הגף דומה לגוף הטיפוסי של הכרישים במשפחת הכרישיים, על אף שהוא מעט שטוח יותר, והוא בעל מראה מגובנן קמעא.
בטנו של הכריש לבנה, וצבעו של גבו משתנה בהתאם לאזור החיות שלו - הוא עשוי להיות בצבע ארד, חום, כחלחל או אפור.
גודלו המרבי של הכריש הוא ארבעה מטרים, למרות שלרוב אורכו אינו עולה על שלושה מטרים.
משקלו המרבי הוא 170 קילוגרם.